Latvian kansanäänestys 2012

Latvian kansanäänestys 2012 on 18. helmikuuta Latviassa järjestetty kansanäänestys siitä, tulisiko Latvian perustuslakiin kirjata lisäys venäjän kielen virallisesta asemasta yhdessä latvian kielen rinnalle.

 Tausta 
Venäläismielinen Harmoniakeskus-puolue nousi syyskuun 2011 vaaleissa parlamentin suurimmaksi puolueeksi, mutta jäi silti kokoomushallituksen ulkopuolelle. Latvian venäläismielinen Kansalliskieli-liike aloitti marraskuussa 2011 nimienkeruun, jonka tarkoituksena oli saada maan parlamentti hyväksymään venäjä viralliseksi kieleksi tai korkein oikeus päättämään, että asiasta järjestettäisiin kansanäänestys. Adressin allekirjoitti runsaat 187 000 latvialaista. Perustuslakia muutetaan, jos muutosta kannattaa vähintään puolet kaikista äänioikeutetuista.

Kansanäänestyksessä äänestäjiä pyydettiin vastaamaan joko "kyllä" tai "ei" seuraavaan kysymykseen:Vai Jūs esat par likumprojekta „Grozījumi Latvijas Republikas Satversmē” pieņemšanu, kas paredz krievu valodai noteikt otras valsts valodas statusu? ()

 Kampanjointi 
Presidentti Andris Bērziņš ja hallitus olivat venäjän kielen virallistamista vastaan. Myös muutamat tunnetut Latvian venäläiset kuten Gļebs Panteļejevs, Mihails Gruzdovs, Marina Kosteņecka ja Dmitrijs Trofimovs kampanjoivat ehdotusta vastaan.

 Tulokset 
Venäjän kielen virallistamista kannatti noin neljännes äänestäneistä, eikä ehdotus siten mennyt läpi.

 Vaihtoehto Yhteensä Osuus Kyllä 273 347 24,96 % Ei 821 722 75,04 % Yhteensä 1 095 069 100,00 % Hyväksytyt äänet 1 095 069 99,68 % Hylätyt äänet 3 524 0,32   Äänet yhteensä 1 098 593 100,00 % Äänioikeutetut/äänestysprosentti 1 545 004 71,11 % Lähde:

 Reaktioita 
Venäjän ulkoministeriön mukaan kansanäänestyksen tulos ei heijastellut ihmisten todellista mielialaa asian tiimoilta, koska 319 000 henkilö ei saanut äänioikeuden puutteessa äänestää ollenkaan. Toisaalta yli 70 % äänestysaktiivisuutta pidettiin merkkinä siitä, että latvialaiset halusivat ottaa etäisyyttä neuvostoaikaiseen miehitykseen ja sen kulttuuriin. 

Lähteet

Luokka:Vuoden 2012 politiikka
Luokka:Kielipolitiikka
Luokka:Latvian kansanäänestykset